turjo4nis/wikipedia-bn-dump-20250701 huggingface dataset:
বড়া

বড়া () ভারতীয় উপমহাদেশের তেলে ভাজা জলখাবারের একটি পদ। বিভিন্ন ধরনের বড়া রয়েছে, যেমন কাটলেট, ডোনাট, ডাম্পলিং ইত্যাদি। এই খাবারের বিকল্প নামগুলির মধ্যে রয়েছে ওয়াড়া, বাড়ে, বাড়াই, ওয়াড়েহ।

বিভিন্ন ধরনের বড়া কলাই থেকে শুরু করে (যেমন: দক্ষিণ ভারতের মেদু বড়া) আলু পর্যন্ত (যেমন: পশ্চিম ভারতের বাটাটা বড়া) নানারকম উপকরণ থেকে তৈরি করা হয়। এগুলি প্রায়শই একটি প্রাতঃরাশের পদ বা একটি জলখাবার হিসাবে পরিবেশন করা হয়, এবং অন্যান্য খাবারের সাথেও এটি ব্যবহৃত হয় (যেমন: দই বড়া এবং বড়া পাও)।

ইতিহাস 

কে.টি. আচ্য'র মতে, ১০০ খ্রিস্টপূর্ব - ৩০০ খ্রিস্টাব্দে প্রাচীন তামিলদের মধ্যে বড়া জনপ্রিয় ছিল। বড়াকে এর ধরন "ভাটাকা" হিসেবে উল্লেখ রয়েছে ১২তম শতাব্দীর সংষ্কৃত বিশ্বকোষ মানাসোলাসা-তে, যেটি তৃতীয় সোমেশ্বর কর্তৃক প্রণীত, যিনি বর্তমান কর্ণাটক থেকে শাসন করেছিলেন। বিহার ও উত্তরপ্রদেশের বর্তমান রাজ্যগুলির প্রাচীন সাহিত্যে বড়া এবং মুনগৌড়ার (মুগ থেকে তৈরি একটি বড়া) উল্লেখ রয়েছে।

উত্তর প্রদেশ এবং বিহার থেকে প্রচুর অভিবাসী ত্রিনিদাদ ও টোবাগো, গায়ানা, সুরিনাম, দক্ষিণ আফ্রিকা, মরিশাস, এবং ফিজিতে উনবিংশ শতকের মধ্যভাগে এবং বিংশ শতকের শুরুর দিকে চুক্তিভিত্তিক শ্রমিক হিসাবে স্থানান্তরিত হয়েছিল। এই দেশগুলিতে বড়া ভারতীয় খাবারের একটি গুরুত্বপূর্ণ অংশে পরিণত হয়েছিল। ত্রিনিদাদ ও টোবাগোতে বড়া তাদের অন্যতম বিখ্যাত স্ট্রিটফুড (পথখাবার) ডাবলস এর অংশীভূত হয়ে ওঠেছে। ডাবলস-এ চানা দিয়ে পরিপূর্ণ দুইটি বড়া দিয়ে পরিবেশন করা হয় এবং উপরে চাটনি বা আচার দেওয়া হয়।

প্রস্তুতি 

বড়া কলাই, সাগু বা আলু দিয়ে তৈরি হতে পারে। সাধারণত কলাইয়ের সাথে অড়হর, ছোলা, মাষকলাই এবং মুগ অন্তর্ভুক্ত থাকে। স্বাদ এবং পুষ্টির মান বাড়াতে শাকসবজি ও অন্যান্য উপাদানও সাথে যুক্ত করা হয়।

কলাই-ভিত্তিক বড়ার জন্য, কলাইগুলো (ডাল) পানি দিয়ে ভিজিয়ে রাখা হয় এবং তারপরে একটি পিটালি দিয়ে সুগুলো চূর্ণ করা হয়। তবে ভালো হয় সাথে অন্য উপকরণ যেমন জিরা, পেঁয়াজ, বারসুঙ্গা, লবণ, মরিচ বা লবঙ্গ দানা দিয়ে তৈরি করা হলে। দোকানগুলিতে বড়াগুলোকে আকারে বড় এবং ফুলকো করার জন্য প্রায়শই মশলায় আদা এবং বেকিং সোডা যুক্ত করা হয়। এর পরে মিশ্রণটিকে বিভিন্ন আকার দেওয়া হয় এবং কড়া ভাজা হয়, ফলস্বরূপ মুচমুচে এবং তুলতুলে বড়া তৈরি হয়।

পরিবেশনা 

বড়া প্রায়শই জলখাবার হিসাবে বা অন্য খাবারের অংশ হিসাবে খাওয়া হয়। রেস্তোঁরাগুলিতে এটি আলাদা পদ হিসাবে নেওয়া যেতে পারে, তবে এটি মূল খাবার নয়। এগুলি ভাজার পর গরম এবং মুচমুচে অবস্থায় খাওয়া হয়। বড়া'র সাথে পরিবেশন করা হয় সাম্বার, চাটনি এবং দই।

মেদু বড়া সাধারণত মূল খাবার ধোসা, ইডলি, অথবা পোঙ্গালের সাথে পরিবেশিত হয়। সাম্বার এবং নারকেল চাটনিগুলি মেদু বড়ার প্রধান সহকারী উপাদান।

খাদ্যপুষ্টি

চিত্রশালা

আরো দেখুন 

 মেদু বড়া
 বড়া পাও
 আলু টিক্কি

তথ্যসূত্র

বহিঃসংযোগ 

বাংলাদেশী রন্ধনশৈলী
ভারতীয় রন্ধনশৈলী
পাকিস্তানি রন্ধনশৈলী
কেরল রন্ধনশৈলী
তেলেঙ্গানার রন্ধনশৈলী
তামিল রন্ধনশৈলী
অন্ধ্র রন্ধনশৈলী
কর্ণাটকের রন্ধনশৈলী
ভারতীয় হালকা জলখাবার
পথখাবার
ভারতীয় ঝটপট খাবার
ডুবোতেলে ভাজা খাবার
দক্ষিণ ভারতীয় রন্ধনশৈলী
আবুল কাশেম সরকার

আবুল কাশেম সরকার বাংলাদেশের নাটোর জেলার রাজনীতিবিদ ও ব্যবসায়ী যিনি নাটোর-৪ আসনের সংসদ সদস্য ছিলেন।

জন্ম ও প্রাথমিক জীবন 
আবুল কাশেম সরকার ১৯৫৬ সালে নাটোর জেলায় জন্মগ্রহণ করেন।

রাজনৈতিক জীবন 
আবুল কাশেম সরকার জাতীয় পার্টির কেন্দ্রীয় কমিটির যুগ্ম সাংগঠনিক সম্পাদক। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৪ (গুরুদাসপুর-বড়াইগ্রাম) আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
নাটোর জেলার রাজনীতিবিদ
বাংলাদেশী ব্যবসায়ী
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
১৯৫৬-এ জন্ম
নষ্টনীড় (১৯৫১-এর চলচ্চিত্র)

নষ্টনীড় হল একটি জনপ্রিয় বাংলা চলচ্চিত্র যা পরিচালনা করেন পশুপতি চ্যাটার্জি। এই চলচ্চিত্রটি ১৯৫১ সালে এম পি প্রডাকশনস ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন সুনন্দা ব্যানার্জি, উত্তম কুমার, কমল মিত্র, ধীরাজ দাস এবং করবী গুপ্ত।

কাহিনী

শ্রেষ্ঠাংশে

 উত্তম কুমার 
 সুনন্দা ব্যানার্জি
 কমল মিত্র
 ধীরাজ দাস
 করবী গুপ্ত
 গৌতম মুখোপাধ্যায় 
 নিভানানি দেবী
 রাজলক্ষ্মী দেবী
 সন্তোষ সিংহ
 শিখরানী বাগ

তথ্যসূত্র

বহিঃসংযোগ
 

১৯৫১-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
শাপলা মিডিয়া

শাপলা মিডিয়া হচ্ছে একটি বাংলাদেশী চলচ্চিত্র প্রযোজনা ও পরিবেশনা সংস্থা। এটির প্রতিষ্ঠাতা সেলিম খান। ২০১৮ সালে শাকিব খান অভিনীত আমি নেতা হবো চলচ্চিত্রের মাধ্যমে যাত্রা শুরু করে প্রতিষ্ঠানটি, যা ভারতীয় উৎপাদন ও বিতরণকারী প্রতিষ্ঠান এসকে মুভিজের সঙ্গে যৌথভাবে প্রযোজনা করে প্রতিষ্ঠানটি।

চলচ্চিত্রের তালিকা

সমালোচনা 
২০২০ সালে শাপলা মিডিয়া প্রযোজিত কমান্ডো সিনেমার টিজার মুক্তি পায়, যাতে ইসলাম ধর্মের পবিত্র কালেমাকে জড়িয়ে বিতর্কের সৃষ্টি হয়। বাংলাদেশের ইসলামি পণ্ডিতরা এই চলচ্চিত্রে ইসলামকে অবমাননা করা হয়েছে বলে অভিযোগ করেন এবং এটিকে ইসলামবিরোধী আন্তর্জাতিক ষড়যন্ত্রের অংশ হিসেবে আখ্যায়িত করেন। ব্যাপক সমালোচনার মুখে ক্ষমা চেয়ে টিজারটি সরিয়ে নেওয়া হয়। চাঁদপুরে সিনেমাটির কয়েকটি দৃশ্যের চিত্রগ্রহণ হওয়ার থাকলেও চাঁদপুরের স্থানীয় লোকজন চলচ্চিত্রটিকে ইসলামবিদ্বেষী আখ্যা দিয়ে কোনোভাবেই চাঁদপুরে এটির চিত্রগ্রহণ করতে দেওয়া হবে না বলে ঘোষণা দেয়।

তথ্যসূত্র 

২০১৮-এ প্রতিষ্ঠিত
২০১৮-এ প্রতিষ্ঠিত কোম্পানি
বাংলাদেশের গণমাধ্যম কোম্পানি
বাংলাদেশের চলচ্চিত্র সংস্থা
চলচ্চিত্র স্টুডিও
আর্থ্রস্কোপি

আর্থ্রস্কোপি হল খুবই ক্ষুদ্রায়তনের অস্ত্রোপচার পদ্ধতি যেখানে হাড়ের সংযোগস্থলে খুব ছোট ছিদ্র দিয়ে আর্থ্রোস্কোপ প্রবেশের মাধ্যমে সমস্যা নিরূপণ ও কিছু কিছু সময় ক্ষয়ক্ষতিও সারানো হয়। আর্থ্রোস্কোপ হল এক ধরনের এন্ডস্কোপ বা সিলিন্ডার অথবা টিউবাকৃতির আলোক যন্ত্র বিশেষ, যা হাড়ের সংযোগস্থলের খুব ছোট ছিদ্রের মধ্য দিয়ে প্রবেশ করানো হয়। হাঁটুর লিগামেন্ট (এন্টেরিওর ক্রুসিয়েট লিগামেন্ট বা এসিএল) পুনর্গঠনের সময় আর্থস্কোপি করা হয়ে থাকে।

ধরন

হাঁটু 
নী আর্থ্রস্কোপি, বা হাঁটুর আর্থ্রস্কোপি অস্ত্রোপচার, এক ধরনের অস্ত্রোপচার যা আরথ্রস্কোপিরমাধ্যমে করা হয়ে থাকে।

এটা পূর্বে ব্যবহৃত আর্থ্রটমি বা ধ্রুপদী মুক্ত অস্ত্রোপচার (ক্লাসিক ওপেন সার্জারী) কে প্রতিস্থাপন করেছে। হাড়ের চিকিৎসার ক্ষেত্রে আর্থ্রস্কোপিক হাঁটুর অস্ত্রোপচার খুবই প্রচলিত একটি চিকিৎসা পদ্ধতি। প্রতি বছর প্রায় ২০ লক্ষ আর্থ্রস্কোপিক হাঁটুর অস্ত্রোপচার করা হয়। হাঁটুর মেনিসকাসে আঘাতপ্রাপ্তি এবং এসিএল বা হাঁটুর লিগামেন্ট পুনর্গঠনে বহুল ব্যবহৃত একটি পদ্ধতি হল আর্থ্রস্কোপি।

মধ্যবয়স্ক থেকে বৃদ্ধবয়স্ক লোকের ছিঁড়ে যাওয়া মেনিসকাস অপসারণে যদিও আর্থ্রস্কোপি বহুল ব্যবহৃত হয়, তবুও এর মাধ্যমে প্রাপ্ত ফলাফলের উপযুক্ততা সম্পর্কে বৈজ্ঞানিক প্রমাণের অভাব রয়েছে।

একটি সাধারণ হাঁটুর আর্থ্রস্কোপিক অস্ত্রোপচারে হাঁটুর হাড়ের সংযোগস্থলের খুব ছোট ছিদ্র দিয়ে ফাইবার অপটিক্যাল ক্যামেরা (আর্থ্রস্কোপ) প্রবেশ করানো হয়। ছিদ্রের দৈর্ঘ্য হয় ৪ মিলিমিটার (১/৮ ইঞ্চি)। চাক্ষুষ অনুসন্ধানের জন্য এবং অস্ত্রোপচার চালাবার জন্য প্রয়োজনীয় ক্ষুদ্রাতিক্ষুদ্র যন্ত্রপাতি প্রবেশের জন্য আরো বড় ছিদ্র করা হতে পারে।

পশ্চাৎদেশ 
প্রথমদিকে পশ্চাৎদেশের কোন অজানা বা অনির্ণীত ব্যথার পরীক্ষা-নিরীক্ষার জন্য পশ্চাৎদেশে আর্থ্রস্কোপি করা হত। তবে বর্তমানে পশ্চাৎদেশের হাড়ের সংযোগের ভিতর ও বাহির উভয়ের সমস্যার চিকিৎসায় আর্থ্রস্কোপি বহুলভাবে ব্যবহৃত হয়।

তথ্যসূত্র 

অভ্যন্তরবীক্ষণ
অজয়-অতুল

অজয়-অতুল হলেন ভারতীয় সঙ্গীত পরিচালক যুগল। তারা দুইভাই অজয় গোগাভালে (জন্ম ২১ আগস্ট ১৯৭৬) ও অতুল গোগাভালে (১১ সেপ্টেম্বর ১৯৭৪)। ২০০৮ সালে অজয়-অতুল মারাঠি চলচ্চিত্র জোগওয়া-এর সঙ্গীতের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) অর্জন করেন। ২০১৫ সালে ফোর্বস ইন্ডিয়ার তারকা ১০০ তালিকায় তাদের অবস্থান ছিল ৮২। তারা প্রথম ভারতীয় সঙ্গীত পরিচালক যারা সৈরাট চলচ্চিত্রের জন্য হলিউডের সনি স্কোরিং স্টুডিওজে তাদের সঙ্গীতের রেকর্ড করেন।

তারা একাধিক উল্লেখযোগ্য হিন্দি চলচ্চিত্রের গানের সুর করেছেন, তন্মধ্যে রয়েছে সিংঘাম (২০১১), অগ্নিপথ (২০১২), পিকে (২০১৪) ও ব্রাদার্স (২০১৫)। এছাড়া তাদের সুরারোপিত উল্লেখযোগ্য মারাঠি চলচ্চিত্র হল নটরং (২০১০), ফান্ড্রি (২০১৩), লাই ভারি, ও সৈরাট (২০১৬)। তারা রণবীর কাপুর অভিনীত শমশেরা, অমিতাভ বচ্চন অভিনীত ঝুন্দ ও সুজিত সরকার পরিচালিত সরদার উদম সিং এবং নাগরাজ মঞ্জুলের বহুল প্রত্যাশিত ছত্রপতি শিবাজি মহারাজ মহাগাথা ত্রয়ীতে কাজ করছেন।

প্রারম্ভিক জীবন 
অতুল গোগাভালে ১৯৭৪ সালের ১১ই সেপ্টেম্বর এবং অজয় গোগাভালে ১৯৭৬ সালের ২১শে আগস্ট জন্মগ্রহণ করেন। তাদের পিতা অশোক গোগাভালে পুনের আলন্দির কর বিভাগের কর্মকর্তা। তারা দুজনেই মহারাষ্ট্র রাজ্যের পুনে শহরে জন্মগ্রহণ করেন। তাদের পিতার বদলির চাকরির কারণে পুনেসহ মহারাষ্ট্রের কয়েকটি ছোটো গ্রামে তথা জুন্নর ও শিরুরে তাদের শৈশব কাটে।

শৈশবে পড়াশোনাতে তাদের বিশেষ মনোযোগ ছিল না। কিন্তু বিদ্যালয়ে থাকা অবস্থাতেই সঙ্গীতের প্রতি তাদের আগ্রহ জন্মে। এই সময়ে তারা সঙ্গীত নিয়ে বিভিন্ন নিরীক্ষা শুরু করেন। এক এনসিসি প্রতিযোগিতায় অজয় একটি বিদ্যমান সুর ভিন্নভাবে পরিবেশন করেন এবং তারা তাদের নিরীক্ষার জন্য পুরস্কৃত হন। এই সাফল্য তাদের সঙ্গীত জগতে আরও সম্ভাবনার দ্বার উন্মুক্ত করে দেয়।

তথ্যসূত্র

বহিঃসংযোগ 
 
 

জীবিত ব্যক্তি
২১শ শতাব্দীর ভারতীয় সুরকার
পুনের সঙ্গীতজ্ঞ
ভারতীয় পুরুষ সুরকার
ভারতীয় সঙ্গীত যুগল
ভারতীয় চলচ্চিত্র সঙ্গীত সুরকার
মারাঠি ভাষার সঙ্গীতশিল্পী
শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
১৯৭৪-এ জন্ম
পুরুষ সঙ্গীত জুটি
লেংডন

চাই রে ফা চাং ডাম ঙি রিং লেংডন (সংক্ষেপে: লেংডন, বা ফা নুরু ফুরা লেংডন, ইংরাজী: Lengdon) আহোমদের পূর্বপুরুষ এবং চাং বংশের সম্রাট ছিলেন যিনি মৌঙ ফি বা চুং কোব (মধ্য সাম্রাজ্য প্রাচীন চীনদেশের) সাম্রাজ্যের শাসক ছিলেন।  তাঁর বাবা সম্রাট চেং নুঙ একজন মহান শাসক ছিলেন। সম্রাট চেং নুঙের পুত্রের নাম ছিল হাং-টি এবং হাং-টি পরে গিয়ে মৌঙ ফির শাসনভার লাভ করেন এবং লেংডন বলে খ্যাত হন। হাং-টি শব্দের অর্থ হল স্বর্গপুত্র। হাং-টি খুব শান্তিপ্রিয় ছিলেন। তাঁর একটি বাগিচা ছিল যাকে গরুড় পক্ষী বাঁশ তৈরি করেছিল এবং রাজকারেং-এর মুধত ছাকৈছকুবা চরা গান গেয়েছিল বলে লোককথা প্রচলিত। তিনি প্রকৃতির শক্তি অর্থাৎ ফির উপাসনার জন্য অতি বৃহৎ একটি হ'-ফি নির্মাণ করেছিলেন।

কর্মজীবন 
তিনি ৭৭ বছর বয়স পর্যন্ত মৌঙ ফিতে শাসন করেছিলেন। তাঁর পত্নী অর্থাৎ মৌঙ ফির সম্রাজ্ঞী পাট পলুর উৎপাদন করার দায়িত্ব নিয়েছিলেণ। সেজন্য তিনি হ'-ফির উত্তর দিকের নুনি পলুর একটি উদ্যান গড়ে তুলেছিলেন যাকে সম্রাজ্ঞীর বন বলা হত এবং দক্ষিণ দিকের একটি উদ্যান ছিল যেখানে ফলমূল মাষ গম ইত্যাদি উৎপাদন করেছিলেন এবং এগুলি সম্রাজ্ঞী এবং অন্যান্য মহিলারা দেখাশুনা করেছিলেন। তাঁর ভাইয়ের নাম ছিল থেন খাম। থেন খামের দুই পুত্র আই খুনলুং এবং ঙি খুনলাইকে নিম্ন অঞ্চলে (বর্তমানের দক্ষিণ চীন) শাসন করতে লেংডনে পাঠান এবং তাঁরাই টাই সভ্যতার অগ্রগতি ঘটান। তাঁর একশো বছর বয়সে মৃত্যু ঘটেছিল।

সাথে দেখুন
আহোম জনগোষ্ঠী
আহোম রাজবংশ
আহোম সাম্রাজ্য

তথ্যসূত্র

উৎস প্রসঙ্গ

 
 
 
 

আহোম রাজ্য
ব্যাঙ্ক অফ বরোদা

ব্যাঙ্ক অফ বরোদা (বিওবি) একটি ভারতীয় বহুজাতিক, পাবলিক সেক্টর ব্যাঙ্কিং এবং আর্থিক পরিষেবাদি সংস্থা। ২২৫ বিলিয়ন মার্কিন ডলারের কাছাকাছি ব্যবসা নিয়ে এটি ভারতের ২য় বৃহত্তম সরকারি খাতের ব্যাঙ্ক।

২০১৯ তথ্যের ভিত্তিতে এটি ফোর্বস গ্লোবাল ২০০০ তালিকার ১১৪৫ নম্বরে রয়েছে ।

বরোদার মহারাজা  সায়াজিরাও গায়কোয়াড় তৃতীয় ১৯০৮ এর ২০ জুলাই, গুজরাতের বরোদা তে এই ব্যাঙ্ক প্রতিষ্ঠা করেন।  ১৯৯৬ সালের ১৯ জুলাই ভারত সরকার ১৩ টি বড় বড় বাণিজ্যিক ব্যাঙ্ক সহ এই ব্যাঙ্কটিকে জাতীয়করণ করে, ব্যাঙ্কটিকে মুনাফা অর্জনকারী পাবলিক সেক্টর আন্ডারটেন্ডিং (পিএসইউ) হিসাবে মনোনীত করা হয়।

আজ অবধি ১০টি ব্যাঙ্ক, ব্যাঙ্ক অফ বরোদার সঙ্গে একীভূত হয়েছে।

অধীনস্থ কোম্পানী 

 ব্যাঙ্ক অফ বরোদা ক্যাপিটাল মার্কেটস  মহারাষ্ট্রের মুম্বাই ভিত্তিক একটি সেবি-নিবন্ধিত বিনিয়োগ ব্যাঙ্কিং সংস্থা। 
 নৈনিতাল ব্যাঙ্ক লিমিটেড (৯৮.৫৭%) এই অঞ্চলের মানুষের ব্যাঙ্কিং চাহিদা পূরণ করার উদ্দেশ্যে ১৯২২ সালে প্রতিষ্ঠিত হয় । ১৯৭৩ সালে রিজার্ভ ব্যাঙ্ক অফ ইন্ডিয়া নির্দেশ দেয়, নৈনিতাল ব্যাঙ্ক লিমিটেডের কাজকর্ম সামাল দিতে ব্যাঙ্ক অফ বরোদা ।
 ব্যাঙ্ক অফ বরোদা ফিনান্সিয়াল সলিউশন লিমিটেড
 বরোদা অ্যাসেট ম্যানেজমেন্ট ইন্ডিয়া লিমিটেড
 ইন্ডিয়া ফার্স্ট লাইফ ইন্স্যুরেন্স কোম্পানি লিমিটেড (৪৪%)
 ইন্ডিয়া ইনফ্রাডিবিটি লিমিটেড (৪০.৯৯%)
 ব্যাঙ্ক অব বরোদা (ইউকে) লিমিটেড

শেয়ার অনুপাত

তথ্যসূত্র 

ভারতের ব্যাঙ্ক
ভারতীয় মার্কা
১৯০৮-এ প্রতিষ্ঠিত ভারতীয় কোম্পানি
কাউন্টার টেররিজম অ্যান্ড ইন্টেলিজেন্স ব্যুরো

কাউন্টার টেররিজম অ্যান্ড ইন্টেলিজেন্স ব্যুরো, যা সাধারণভাবে সিটিআইবি নামে পরিচিত, এটি ডিজিএফআই, সিআইএ এবং বিশ্বের অন্যান্য বিশেষ বাহিনী দ্বারা প্রশিক্ষিত প্রতিরক্ষা গোয়েন্দা মহাপরিদপ্তরের একটি উচ্চমাপের গোপনীয় গোয়েন্দা ইউনিট। এই ইউনিটকে সন্ত্রাস মোকাবেলা, বাংলাদেশকে অভ্যন্তরীণ বা বহিরাগত হুমকি এবং জঙ্গি হামলার বিষয়ে তথ্য সংগ্রহের দায়িত্ব দেওয়া হয়। ২০০৬ সালে সিটিআইবি গঠনের পর থেকে বাংলাদেশে সন্ত্রাসী কার্যক্রম হ্রাস পেয়েছে।

প্রশাসন 
কাউন্টার টেররিজম অ্যান্ড ইন্টেলিজেন্স ব্যুরো পরিচালনার জন্যে একজন পরিচালক রয়েছেন। যিনি ডিজিএফআইকে তার সংস্থার কার্যকুমের ওপর রিপোর্ট করেন। বর্তমানে সিটিআইবির নেতৃত্বে ব্রিগেডিয়ার জেনারেল এস এম মতিউর রহমান রয়েছেন।  ২২ অক্টোবর ২০১৩ তারিখে দ্বিপাক্ষিক সহযোগিতা বৃদ্ধির জন্য যুক্তরাষ্ট্র ও বাংলাদেশ একটি সন্ত্রাসবাদ প্রতিরোধে সহযোগিতা চুক্তি স্বাক্ষর এ সংস্থাটির মাধ্যমে করা হয়েছে।

অপারেশন 

 2019- অপারেশন বেকপা ২
 2017- অপারেশন টোলাইট
 2016- অপারেশন থান্ডারবোল্ট

প্রশিক্ষণ 
ডিজিএফআই এবং যুক্তরাষ্ট্রের কেন্দ্রীয় সরকারের আওতাধীন একটি বেসামরিক গোয়েন্দা সংস্থা সিআইএ -এর সাথে যৌথ প্রশিক্ষণ রয়েছে CTIB।

আরো দেখুন 

 গোয়েন্দা সমন্বয় জাতীয় কমিটি
 জাতীয় নিরাপত্তা গোয়েন্দা সংস্থা
 প্রতিরক্ষা গোয়েন্দা মহাপরিদপ্তরেরপ্রতিরক্ষা গোয়েন্দা মহাপরিদপ্তর

তথ্যসূত্র 

বাংলাদেশের সশস্ত্র বাহিনী
বাংলাদেশের গোয়েন্দা সংস্থা
২০০৬-এ প্রতিষ্ঠিত
বাংলাদেশের বিশেষ বাহিনী
বিসমিল্লাহখানি

বিসমিল্লাহখানি একটি সাংস্কৃতিক অনুষ্ঠান যা সাধারণত ভারতীয় উপমহাদেশের মুসলমানরা পালন করে থাকে। এই অনুষ্ঠানের মাধ্যমে শিশুকে আরবি ভাষায় কুরআন তেলাওয়াত শিখানো শুরু হয়। এটি আসলে ইসলামের অংশ নয়। বরং একে ইসলাম শিক্ষার হাতেখড়ি জাতীয় অনুষ্ঠান বলা যেতে পারে। কীভাবে ইবাদত (প্রার্থনা) করা উচিত, কীভাবে কুরআন পড়া উচিত- এ জাতীয় বিষয়গুলো শিক্ষা দানের সূচনা হয় এ অনুষ্ঠানের মাধ্যমে। অনুষ্ঠানটির নামকরণ করা হয়েছে বিসমিল্লাহ () শব্দানুসারে যার অর্থ আল্লাহ'র নামে।

অনুষ্ঠান 
সাধারণত, ৪ থেকে ৫ বছর বয়সী শিশুদের জন্য এ অনুষ্ঠানের আয়োজন করা হয়। এটি কেবল ছেলে শিশুর জন্যই নয়, বরং মেয়েদের জন্যও আয়োজিত হয়। তবে, মেয়েদের ক্ষেত্রে অনেক সময় অনুষ্ঠানটিকে জারিজশানী বলা হত। অনেকে দিন মাস ও বছরে মিল রাখতে যেদিন শিশুর বয়স ৪ বছর ৪ মাস ৪ দিন হতো সেদিনই বিসমিল্লাহখানির আয়োজন করত। অধিকাংশ ক্ষেত্রেই স্থানীয় মসজিদের ইমাম সাহেব এ অনুষ্ঠান পরিচালনা করে থাকেন। তবে অন্য কোন আলেমও অনুষ্ঠানটি পরিচালনা করতে পারেন।

এ অনুষ্ঠান উপলক্ষে আত্মীয়-স্বজন ও প্রতিবেশীদের আমন্ত্রণ জানানো হয়। অনুষ্ঠানের শুরুতে শিশু সুন্দর পোশাক পরে সেখানে যায়। এরপর  (পরম করুণাময় অসীম দয়ালু আল্লাহর নামে) পাঠের মাধ্যমে শিশু তার শিক্ষা জীবন শুরু করে। অনেক সময়, হুজুর শিশুর হাত ধরে  শব্দটি লিখান। তারপর দোয়া-দুরুদ পাঠ করে শিশুর সর্বাঙ্গীণ কল্যাণ কামনা করে বিশেষ মোনাজাত করা হয়।

মূল অনুষ্ঠান শেষে আমন্ত্রিত অতিথিদের জন্য ভালো খাবারের ব্যবস্থা করা হয়। আয়োজকরা তাদের সামর্থ্য অনুযায়ী খাবারের আয়োজন করেন। অতিথিরাও শিক্ষা জীবনে প্রবেশ করা শিশুটিকে বিভিন্ন উপহার দিয়ে অভিনন্দন জানান। এভাবে শিশুর ইসলামী শিক্ষার প্রথম দিনটিকে স্মরণীয় করে রাখার চেষ্টা করা হয়।

ইতিহাস 
বিসমিল্লাহখানি অনুষ্ঠান অনেক আগে থেকেই ভারতীয় উপমহাদেশে প্রচলিত আছে। এমনকি, সুলতানি আমলেও এরূপ অনুষ্ঠান প্রচলিত ছিল বলে জানা যায়। মনে করা হয়, এ অনুষ্ঠান থেকেই হিন্দু সমাজে হাতেখড়ি অনুষ্ঠানের প্রচলন শুরু হয়।

এখনো পাকিস্তান, বাংলাদেশ ও ভারতের অনেক পরিবার এ অনুষ্ঠানের আয়োজন করে। তবে, উপমহাদেশের বাইরে এরূপ অনুষ্ঠান খুব একটা দেখা যায় না।

আরও দেখুন 
 কুরআন
 মক্তব
 মাদ্রাসা

তথ্যসূত্র

বহিঃসংযোগ 
 

ভারতীয় সংস্কৃতি
বাংলাদেশী সংস্কৃতি
পাকিস্তানি সংস্কৃতি
ইসলামি প্রথা
ইসলামি সংস্কৃতি
অনুষ্ঠান
ভারতে ইসলাম
পাকিস্তানে ইসলাম
উত্তরণের আচার
বড় কাঠঠোকরা

বড় কাঠঠোকরা (বৈজ্ঞানিক নাম: Chrysocolaptes lucidus) (ইংরেজি Buff-spotted flameback ) Picidae পরিবারের Chrysocolaptes গণের একটি পাখি।

বিস্তৃতি
বড় কাঠঠোকরা বাংলাদেশে এরা ঢাকা , খুলনা, চট্টগ্রাম,সিলেট অঞ্চলের দেখা যায়।

বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।বড় কাঠঠোকরা পাখিটি সবুজ-ডোরা কাঠঠোকরা নামেও পরিচিত।

চিত্রশালা

তথ্যসূত্র

বহিঃসংযোগ

Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.

১৭৮৬-এ বর্ণিত পাখি
লোহাচরা দ্বীপ

লোহাচরা দ্বীপ একটি দ্বীপ ছিল, যা ১৯৮০ সালে স্থায়ীভাবে প্লাবিত হয়ে গেছে [১]।  এটি ভারতের পশ্চিমবঙ্গ রাজ্যের নিকটবর্তী সুন্দরবন ব-দ্বীপের অংশ হিসাবে হুগলি নদীতে অবস্থিত। ২০০৬ সালের ডিসেম্বর মাসে ভারতীয় গবেষকরা দ্বীপটির সুনির্দিষ্টভাবে নিখোঁজ হওয়ার কথা জানিয়েছেন [২] যার ফলে আন্তর্জাতিক প্রেসের কভারেজ তৈরি হয়েছিল। সমুদ্রপৃষ্ঠের উচ্চতা বৃদ্ধির কারণে দ্বীপটি স্থায়ীভাবে ডুবে গেছে (এবং এটি বিনষ্ট হয়নি) প্রমাণ করার জন্য কোনও নির্দিষ্ট অধ্যয়ন কখনও করা হয়নি।[৩]
২০০৯ সালের এপ্রিলে স্থানীয় সংবাদপত্রগুলি ঘোষণা করে যে লোহাছড়া দ্বীপ আবার জল থেকে উত্থিত হয়েছে [৪]।

সংক্ষিপ্ত বিবরন 
লোহাচরা হল বিলুপ্তপ্রায় ক্ষুদ্র ব-দ্বীপের অংশগুলি একটি। গত দুই দশকে চারটি দ্বীপ বেডফোর্ড, লোহাচরা, দক্ষিণ তালপট্টি (ভারত-বাংলাদেশের বিরোধপূর্ণ দ্বীপ),বাঁশগাড়ী নিশ্চিতভাবে প্লাবিত হয়েছে।এই গুলির মধ্যে একমাত্র লোহাচড়া ছিল একমাত্র দ্বীপ যেখানে ছয় হাজার জনের বেশি লোক বসবাস করত। এই ভূমি হারিয়ে যাওয়ায় হাজারেরও বেশি মানুষ বাস্তুচ্যুত হয়েছে। এই ক্ষুদ্র বদ্বীপটি হারিয়ে যাওয়ার অনেক কারণ রয়েছে যেমন: উপকূলীয় ভাঙন,সমুদ্র স্তর বৃদ্ধি, উপকূলীয় ঘূর্ণিঝড় (যদিও ঘূর্ণিঝড়ের সংখ্যা কমেছে,তবে তীব্রতা বেড়েছে) ম্যানগ্রোভের বিনাশ, উপকূলীয় বন্যা ইত্যাদি।।১৯৭৪ সাল থেকে ফারাক্কা ব্যারাজ শুকনো মরসুমে হুগলি নদীর তীরে জল ফেলা শুরু করে। প্রতিটি বর্ষা মৌসুমে প্রায় সমস্ত বাঙালি ব-দ্বীপ অর্ধ বছরের জন্য ডুুুুবে থাকে।আসন্ন বছরগুলিতে গঙ্গার ব-দ্বীপে বসবাসকারী জনগণকে এই অঞ্চলের ডুবে যাওয়ার ফলে সমুদ্রের জলের উত্থানজনিত হুমকি মোকাবেলা করতে হবে।কখনও কখনও তীব্র বন্যা দেখা দেয়,তাই বাসিন্দাদের নদী ব-দ্বীপে গড়ে তুলতে যত্নবান হতে হবে।১৯৯০-এর একটি সমীক্ষায় উল্লেখ করা হয়েছে যে "হিমালয়ের পরিবেশগত অবনতি" বা সমুদ্রপৃষ্ঠে 'গ্রিনহাউস' প্রভাবের কারণে বাংলাদেশে বন্যার প্রবণতা বেড়েছে এমন কোনও প্রমাণ নেই।"[১০] নব্য-টেকটনিক প্লেটের সঞ্চালনের কারণে বেঙ্গল বেসিন ধীরে ধীরে পূর্ব দিকে ঝুঁকছে। ফলস্বরূপ,বাংলাদেশ সুন্দরবনের লবণাক্ততা ভারতীয় সুন্দরবনের তুলনায় অনেক কম।[১১]

সুন্দরবনের সামগ্রিক জনসংখ্যা ২০০% বেড়ে দাঁড়িয়েছে প্রায় ৪৩ মিলিয়ন। [১২]

আরও দেখুন 

পূর্বাশা দ্বীপ
গাঙ্গেয় ব-দ্বীপ

তথ্যসূত্র 

সুন্দরবন (পশ্চিমবঙ্গ)
পশ্চিমবঙ্গের দ্বীপ
ভারতের প্রাক্তন জনবহুল স্থান
পশ্চিমবঙ্গের জনবহুল স্থান
বঙ্গোপসাগরের দ্বীপ
মন্মথপুর ইউনিয়ন

মন্মথপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। বাংলাদেশের খনিজ সম্পদে সমৃদ্ধ পার্বতীপুর উপজেলার একটি সুনামধন্য এলকা হলো মন্মথপুর ইউনিয়ন ।কাল পরিক্রমায় আজ মন্মথপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল।

আয়তন ও জনসংখ্যা 
ইউনিয়নটি ৩৮.৮৮ (বর্গ কিঃ মিঃ) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৬৯০  জন।  মন্মথপুর ইউনিয়ন পরিয়দ ভবন চাকলা বাজারে অবস্থিত। পার্বতীপুর - দিনাজপুর বিশ্বরোডের উত্তরে ১ কিলোমিটার রাস্তা।

শিক্ষা 
ইউনিয়নে শিক্ষার হার ৮০%। মোট সরকারি প্রাথমিক বিদ্যালয় ৮ টি। বেসরকারি স্কুল ১৭ টি, উচ্চ মাধ্যমিক ৮, নিম্ন-মাধ্যমিক দুইটি এবং মাদ্রাসা চারটি।

প্রশাসনিক এলাকা
ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।
গ্রামগুলো হলো :

১। রাজাবাসর

২। নারায়নপুর

৩। মন্মথপুর

৪। খোড়াখাই

৫। তাজনগর

৬। চককৃষ্ণপুর

৭। দেউল

হাট-বাজার 
এছাড়াও মন্মথপুর ইউনিয়নে  মোট সাতটি হাট বাজার রয়েছে। বাজারগুলো হলো:

১। দগলাগঞ্জ বাজার

২। মিশন বাজার

৩।চড়ক ডাঙ্গা হাঁট

৪। বানিয়াপাড়া মোড় হাট

৫। চাকলা বাজার

৬। দেওয়ানীর বাজার

৭। অন্তরের বাজার

তথ্যসূত্র

বহিঃসংযোগ
 অফিসিয়াল ওয়েবসাইট

পার্বতীপুর উপজেলার ইউনিয়ন
রামপুর ইউনিয়ন, পার্বতীপুর

রামপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৩৮.৭৩ কিমি২ (১৪.৯৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩০ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৩০টি।

গ্রাম

হাট-বাজার
রামপুর ইউনিয়নের মোট তিনটি হাট/বাজার রয়েছে।  
 ফকিরের বাজার
 সিংগীমারী হাট 
 জমিরের হাট

যোগাযোগ ব্যবস্থা 
দিনাজপুর জেলা সদর হতে ৩৮ কিলোমিটার পাকা রাস্তা কেন্দ্রীয় বাস টার্মিনাল সংলগ্ন পার্বতীপুর উপজেলা পরিষদ হইতে অটোভ্যান ও রিক্সা যোগে প্রায় ১.৫ কি: মি: দূরত্বে কেন্দ্রীয় ঈদগাহ্ মাঠের পাশে দিয়ে পাকা রাস্তায় গ্রাম্য পরিবেশে রামপুর ইউনিয়ন পরিষদ।

তথ্যসূত্র

বহিঃসংযোগ
 অফিসিয়াল ওয়েবসাইট 

পার্বতীপুর উপজেলার ইউনিয়ন
ফাতহুল কাদীর

ফাতহুল কাদীর (আরবী: شرح فتح القدير على الهداية شرح بداية المبتدي) হানাফী মাযহাবের প্রসিদ্ধ কিতাব হেদায়ার ব্যখ্যাগ্রন্থ।

লেখক 
এই গ্রন্থের লেখক হলেন- আল্লামা কামালুদ্দীন মুহাম্মদ ইবনে আব্দুল ওয়াহেদ আস-সিওয়াসি। তিনি ইবনে হুমাম এবং কাযীজাদাহ শামসুদ্দীন আহমাদ নামে পরিচিত।

লেখকের জন্ম 
ইবনে হুমাম ৭৯০হিজরীতে জন্মগ্রহণ করেন।

লেখকের মৃত্যু 
তিনি ৮৬১হিজরীতে মৃত্যুবরণ করেন।

রচনাকাল 
এই গ্রন্থ হিজরীর নবম শতকে লিপিবদ্ধ করা হয়েছেন।

গ্রন্থের বৈশিষ্ট্য 
হানাফি আইনশাস্ত্রের বিখ্যাত গ্রন্থ হেদায়ার সর্বাধিক বিস্তারিত,সমাধৃত ও প্রসিদ্ধ ব্যাখ্যাগ্রন্থ হলো ফাতহুল কাদীর। শাব্দিক ব্যাখ্যা, ব্যাকরণ, পরিভাষা, উসূলে ফিকহ নিয়ে ‍সুন্দরভাবে বিস্তারিত আলোচনা এই গ্রন্থে তিনি করেছেন।

ইমাম ইবনে হুমাম ‍মুতাআখখিরীন(পরবর্তী উলামা)দের মাঝে মুজতাহিদ পর্যায়ের ছিলেন।

প্রকাশনা ও খন্ড 
গ্রন্থটি বিশ্বের অনেক প্রকাশনী থেকে প্রকাশিত হয়েছে। তন্মধ্যে উল্লেখযোগ্য হলো- দারুল কুতুব আল-ইলমিয়্যাহ ও মাকাতাবাতু রশিদিয়্যাহ। ১০ খণ্ডে লিপিবদ্ধ  এই গ্রন্থ বাংলাদেশের ইসলামিক লাইব্রেরিতেও পাওয়া যায়।

তথ্যসূত্র 

ফিকহে হানাফী
ফিকহে হানাফীর কিতাব
ফিকহে হানাফীর গ্রন্থসমূহ
পলাশবাড়ী ইউনিয়ন, পার্বতীপুর

পলাশবাড়ী ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ।

আয়তন ও জনসংখ্যা 
ইউনিয়নটি ৯০.৭৩ বর্গ কি.মি. (৩৫.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,১০১ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।

হাট-বাজার 
পলাশবাড়ী ইউনিয়নের মোট পাঁচটি হাট/বাজার রয়েছে।

১। ডাঙ্গারহাট

২। চকবাজার

৩। বোর্ড বাজার 

৪।দূর্গাপুর বাজার 

৫। নয়াবাজার

তথ্যসূত্র

বহিঃসংযোগ
 অফিসিয়াল ওয়েবসাইট 

পার্বতীপুর উপজেলার ইউনিয়ন
চণ্ডিপুর ইউনিয়ন, পার্বতীপুর

চন্ডিপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটির আয়তন ৬৫.২৩ বর্গ কি.মি. (২৫.১৯ বর্গমাইল)। ২০১১ সালের আদমশুমারীর হিসাব অনুযায়ী, চন্ডিপুর ইউনিয়নের জনসংখ্যা ছিল প্রায় ২৯,০০০  জন ।

গ্রামসমূহ
ইউনিয়নটিতে মোট গ্রামের সংখ্যা ২১টি ও মৌজার সংখ্যা ৭টি ।
 বড় চন্ডিপুর
 বড় হরিপুর
 ছোট হরিপুর
 জাহানাবাদ
 কালিকাবাড়ী
 উত্তর শালন্দার
 দক্ষিণ শালন্দার

চন্ডিপুর ইউনিয়নে পার্বতীপুর শহর থেকে হলদিবাড়ি রোড দিয়ে যেতে হয়। এটি যশাই এবং হলদিবাড়ি রোডের মাঝখানে  ঝাড়ুয়াডাঙ্গা বাজারে অবস্থিত। এখানে একটি নিরাপদ মাতৃসদন কেন্দ্র রয়েছে। এখানে রয়েছে দুটি স্কুল।  বড় বাজার হল বসিরবানিয়া হাট বাজার।

তথ্যসূত্র

বহিঃসংযোগ
 অফিসিয়াল ওয়েবসাইট

পার্বতীপুর উপজেলার ইউনিয়ন
মোমিনপুর ইউনিয়ন, পার্বতীপুর

৬নং মোমিনপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন ।

আয়তন ও জনসংখ্যা 
ইউনিয়নটি ৩৫.৭৩ বর্গ কি. মি. (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৮৮২ জন।.

অবস্থান 
মোমিনপুর ইউনিয়ন পরিষদ সাধারণত যশাই থেকে ভবের বাজারের দিকে অবস্থিত। এটি যশাই এবং পার্বতীপুর রোডে অবস্থিত।  পার্বতীপুর উপজেলা শহর থেকে মোমিনপুর ইউনিয়ন পরিষদের দূরত্ব ২০ কিলোমিটার।

গ্রামসমূহ
৬নং মোমিনপুর ইউনিয়ন পরিষদের মোট ২৩ টি গ্রাম রয়েছে এবং এটির মৌজার সংখ্যা ৭টি। গ্রামের  নামগুলো হলো - 
১। চৈতা পুকুরিয়া 
২। চক দলেন
৩। চক জয়দেবপুর 
৪। চন্দ্রপুর 
৫।দোয়ানিয়া 
৬। গোবিন্দপুর
৭। দুর্গাপুর
৮। দোবলগাছি
৯। হয়বৎপুর
১০। ইন্দ্রপুর
১১। জয়পুর 
১২। জুরাই
১৩। লাল বিলাস 
১৪। মধুপাড়া
১৫। মোমিনপুর 
১৬। নিজচতুর
১৭। পলিপাড়া 
১৮। পশ্চিম হোসেনপুর
১৯। পশ্চিম সুকদেবপুর
২০। সৈয়দপুর
২১। শালবাড়ি
২২। তেরোয়ানিয়া 
২৩।উত্তর বাসুদেবপুর

হাট-বাজার 
মোমিনপুরে মোট চারটি বড় বাজার রয়েছে।
 যশাই হাট
 জুরাই হাট
 ভবের বাজার
 যশাই মোড় বাজার
 শিমুলতলী বাজার

দর্শনীয় স্থান
 ছোট যমুনা নদী

তথ্যসূত্র

বহিঃসংযোগ
 অফিসিয়াল ওয়েবসাইট

পার্বতীপুর উপজেলার ইউনিয়ন